8 



Bevezetés 



A földkerekség tavai között alighanem a Balaton lesz az első, a 

 melynek virágzó növényzete ily terjedelmesen van ismertetve. Magam 

 más tó edényes növényzetének hasonló-terjedelmű leírását nem isme- 

 rem. Svaicz florisztikai munkái a tavakról keveset közölnek/ — Besser^ 

 a Baikal-tóból csak 17 virágzó növényt említ. 



E florisztikai tanulmány a charafélékre, a növénygubacsokra, az 

 összes edényes, virágzó és nemvirágzó növényzet kutatására, nemkülön- 

 ben az általános növénygeografiai viszonyok tanulmányozására kiterjesz- 

 kedvén, munkánk három főrészre szakad. 



Az első rész ismerteti a Balatonnak és partmellékének általános 

 növény geográfiáját, és pedig külön a tó vizéét a hínár biológiájával 

 együtt, azután külön a partmellékéét. 



A második rész a Balaton-tó vizében és a partmelléken termő 

 edényes növényeket rendszeresen foglalja össze. 



A harmadik rész, a Balatonmellék botanikai néprajza, a vidéken 

 gyűjtött népies neveket tudományosan dolgozza fel. 



* Gaudin: Flóra Helvetica, VII. 1833. 

 ^ Flóra, 1834. I., Beiblatt 1 — 30. old. 



